**Mulgi valla jäätmekava 2024-2029 seletuskiri**

Mulgi valla praegu kehtiv jäätmekava kehtib 2023 aasta lõpuni, seega vaja uut jäätmekava.

MTÜ Eesti Jäätmehoolduskeskus on koostanud Mulgi valla jäätmekava 2024-2029 eelnõu, mis on koostatud jäätmeseadusest tulevevatest nõuetest.

Kava eesmärk on määrata jäätmehoolduse arengusuunad, tegevused ja meetmed ning vajadusel nende maksumus aastani 2029.

Jäätmekava kirjeldab jäätmemajanduse hetkeolukorda, annab ülevaadet jäätmemajandusega seotud probleemidest ja täiendavate jäätmerajatiste infrastruktuuri loomise vajadusest, toob välja edasised arengusuunad ja tegevuskava eesmärkide täitmiseks.

**Oluline on jäätmete liigiti kogumine ja sortimine jäätmetekke kohas.**

**Jäätmete liigiti kogumise ja sortimise arendamise võimalused:**

**Biolagunevad köögi- ja sööklajäätmed** – kohustuslik kogumine kõikidel tekkekohtadel (tähtaeg 01.01.2024).

**Biolagunevad aia- ja haljastujäätmed** - tekkekohas eraldi kogumine ning kompostimine või üleandmine jäätmevedajale.

**Paber ja kartong -** jäätmete liigiti kogumine tekkekoha lähedal. Vanapaberi ja kartongi kogumine lahendada korraldatud jäätmeveoga. (nt kogumiskoti teenus).

**Segapakend** – taaskasutusorganisatsioonide ülesanne ja samuti korraldatud jäätmeveo raames (konteinerid kortermajade juures eramajades pakendikoti teenus)

Pakendijäätmete liigiti kogumine tekkekohal on kohustuslik kõikidele jäätmevaldajatele.

**Tekstiil** – Kohaliku omavalituse üksusel on kohustus korraldada tekstiilijäätmete liigiti kogumine hiljemalt 1. jaanuariks 2025. Tekstiilijäätmete liigiti kogumise tagamiseks planeeritakse need jäätmed liita korraldatud jäätmeveosse (kogumisringid).

**Suurjäätmed ja** e**hitus- ja lammutusjäätmed** –suurjäätmete liigiti kogumine siduda korraldatud jäätmeveoga (kogumisringid).

**Probleemtoodete jäätmed (**patareid ja akud; mootorsõidukid ja nende osad;

rehvid; elektri- ja elektroonikaseadmed ja nende osad; põllumajandusplast) **ja otlikud jäätmed** - probleemtoodete ja ohtlike jäätmete kogumine vastavates jäätmete kogumispunktides.

**Korraldatud jäätmeveo hankega tuleb lahendada segaolmejäätmete, biojäätmete, paberi ja kartongi, plasti-, klaasi-, tekstiili- ja suurjäätmete kogumine ja vedu. Sellega** vähendada segaolmejäätmete tekke mahtu ja suurendada liigiti kogutavate jäätmete ringlusse võtmist.

Korraldatud jäätmeveoga mitteliitumisel tuleb järelevalvet tõhustada, oluline on koostöö Keskkonnaametiga.

Jäätmekavale on lisatudtegevuskava eesmärkide realiseerimiseks, kus on toodud jäätmevaldkonna tegevused, tähtajad, vastutus/rahastaja.